Dan l-attur illum jagħlaq 53 sena. Għaraftu?
Dan tar-ritratt mhu ħadd ħlief l-attur Jesmond Mizzi li llum qed jiċċelebra għeluq it-53 sena tiegħu. Twieled bħal-lum il-25 ta' Ottubru tal-1967. Lil Jesmond qed narawh f'karattru ġdid fis-sensiela Division 7 u żgur li ħafna jiftakruh fis-sensiela Santa Monika. Stephen Camilleri u Jesmond Mizzi f'xena minn Santa Monika Huwa kellu wkoll partijiet f'sensiliet f'Manwela u Katrina, Il-Patt, Rifless, Żvintura kif ukoll ħadem f'25 film ta' Elio Lombardi. Deher ukoll fi produzzjonijiet barrannin li nħadmu f'Malta bħal 13 Hours u Paul The Appostle Of Christ. Ħadem ukoll fil-film Malti Id-Destin u se nkunu qed narawh ukoll fil-film taċ-ċinema Just Noise li se jkun qed joħroġ f'data li titħabbar aktar 'il quddiem. Jesmond kien ukoll jgħallem id-drama u anke għandu l-liċenzja ta' kowċ tal-futbol u għal perjodu ta' żmien fil-fatt kein kowċ fin-nurseries tal-Hibernians u anki Tarxien Rainbows. Fil-ħajja personali, Jesmond huwa ddivorzjat u missier ta' tnejn. Nawgurawlu l-isbaħ xewqat f'għeluq sninu.